PATVIRTINTA

Direktoriaus

2017m. rugpjūčio 31 d.

įsakymu Nr. V-127

**VARĖNOS ,,ĄŽUOLO“ GIMNAZIJOS**

**SMURTO IR PATYČIŲ PREVENCIJOS IR INTERVENCIJOS VYKDYMO TVARKA**

**I. SKYRIUS**

**BENDROSIOS NUOSTATOS**

1. Smurto ir patyčių prevencijos ir intervencijos vykdymo tvarka (toliau – Tvarka) nustato patyčių stebėsenos, prevencijos ir intervencijos vykdymą Varėnos ,,Ąžuolo“ gimnazijoje.
2. Prevencijos tikslas – sukurti saugią, mokinio asmenybės augimui, brandai ir ugdymuisi palankią aplinką mokykloje, kurioje mokiniai jaučiasi gerbiami, priimti, saugūs, jų nuomonė ir siūlymai yra išklausomi ir vertinami.
3. Intervencija – direktoriaus, pavaduotojų, socialinio pedagogo, mokytojų ir kitų gimnazijos darbuotojų koordinuoti veiksmai, nukreipti į smurto ir patyčių stabdymą:

3.1. į patyčias būtina reaguoti nepriklausomai nuo jų turinio (dėl lyties, seksualinės orientacijos, negalės, religinės ar tautinės priklausomybės, išskirtinių bruožų ar kt.) ir formos;

3.2. kiekvienas gimnazijos administracijos atstovas, mokytojas, socialinis pedagogas ar kitas darbuotojas, mokinys pastebėjęs ar sužinojęs apie patyčias, turi reaguoti ir stabdyti;

3.3. veiksmų turi būti imamasi visais atvejais, nepriklausomai nuo pranešančiųjų apie patyčias amžiaus ir pareigų, bei nepriklausomai nuo besityčiojančiųjų ar patiriančių patyčias amžiaus ir pareigų;

3.4. kiekvienas gimnazijos bendruomenės narys turi mokėti tinkamai reaguoti patyčių situacijoje.

4. Tvarkoje vartojamos sąvokos:

4.1. Patyčios – tai psichologinę ar fizinę jėgos persvarą turinčio asmens ar asmenų grupės tyčiniai, pasikartojantys veiksmai, siekiant pažeminti, įžeisti, įskaudinti ar kaip kitaip sukelti psichologinę ar fizinę žalą kitam asmeniui.

4.2. Patyčios gali būti tiesioginės (atvirai puolant ir/ar užgauliojant) ir/ar netiesioginės (skaudinant be tiesioginės agresijos):

4.2.1. žodinės patyčios: pravardžiavimas, grasinimas, ujimas, užgauliojimas, užkabinėjimas, erzinimas, žeminimas ir kt.;

4.2.2. fizinės patyčios: mušimas, spardymas, spaudimas, dusinimas, užkabinėjimas, turtinė žala ir kt.;

4.2.3. socialinės patyčios: socialinė izoliacija arba tyčinė atskirtis, gandų skleidimas ir kt.;

4.2.4. elektroninės patyčios: skaudinančių ir gąsdinančių asmeninių tekstinių žinučių ir/ar paveikslėlių siuntinėjimas, viešų gandų skleidimas, asmeninių duomenų ir komentarų skelbimas, tapatybės pasisavinimas, siekiant sugriauti gerą vardą arba santykius, pažeminti ir kt.

4.3. Patyčias patiriantis vaikas – mokinys, iš kurio yra tyčiojamasi.

4.4. Besityčiojantysis/skriaudėjas – vaikas ar suaugęs, inicijuojantis patyčias ir/ar prisidedantis prie jų.

4.5 Patyčias patiriantis suaugęs – administracijos atstovas, mokytojas, socialinis pedagogas ar techninis darbuotojas, iš kurio tyčiojasi mokinys (-iai).

4.6. Patyčių stebėtojas – vaikas, matantis ar žinantis apie patyčias.

4.7. Patyčių prevencija – veikla, skirta patyčių rizikai mažinti, imantis gimnazijos bendruomenės narių (mokinių, administracijos atstovų, pedagogų, švietimo pagalbos specialistų, kitų darbuotojų, tėvų (globėjų, rūpintojų) švietimo, informavimo ir kitų priemonių.

4.8. Patyčių intervencija – visuma priemonių, taikomų visiems patyčių dalyviams (patiriantiems, besityčiojantiems, stebėtojams), esant poreikiui įtraukiant jų tėvus (globėjus, rūpintojus).

4.9. Patyčių prevencijos ir intervencijos stebėsena – patyčių situacijos gimnazijoje stebėjimas, renkant, analizuojant faktus ir informaciją, svarbią šio reiškinio geresniam pažinimui bei valdymui, reiškinio tolimesnės raidos ir galimo poveikio prognozavimas.

4.10. Smurtas – veikimu ar neveikimu asmeniui daromas tyčinis fizinis, psichinis, seksualinis, ekonominis ar kitas poveikis, dėl kurio asmuo patiria fizinę, materialinę ar neturtinę žalą.

**II. SKYRIUS**

**SMURTO IR PATYČIŲ STEBĖSENA IR PREVENCIJA GIMNAZIJOJE**

5. Smurto ir patyčių prevencija ir intervencija yra svarbi gimnazijos veiklos dalis, kurios planavimu, organizavimu ir stebėsena rūpinasi gimnazijos direktorius, Vaiko gerovės komisijos pirmininkas, VGK nariai, klasių vadovai, o jos vykdyme dalyvauja visi gimnazijos bendruomenės nariai.

6. Patyčių prevencijos ir intervencijos vykdymo tvarkos įgyvendinimą koordinuoja gimnazijos Vaiko gerovės komisijos pirmininkas, socialinis pedagogas, kurie kasmet:

6.1. inicijuoja anoniminę vaikų apklausą ir apibendrina jos rezultatus;

6.2. atlieka gimnazijoje fiksuotų pranešimų apie patyčias analizę;

6.3. remiantis apklausos ir pranešimų apie patyčias analizės duomenimis, rengia patyčių prevencijos ir intervencijos priemonių planą;

6.4. aptaria turimą informaciją, svarsto prevencijos ir intervencijos priemonių taikymo plano turinį Vaiko gerovės komisijos posėdyje;

6.5. teikia siūlymus gimnazijos direktoriui dėl patyčių prevencijos ir intervencijos priemonių įgyvendinimo gimnazijoje, gimnazijos darbuotojų kvalifikacijos tobulinimo patyčių prevencijos ar intervencijos srityje ir kitais klausimais;

6.6. esant reikalui, teikia siūlymus gimnazijos direktoriui dėl gimnazijos Patyčių prevencijos ir intervencijos tvarkos aprašo tobulinimo;

6.7. atlieka kitus gimnazijos patyčių prevencijos ir intervencijos vykdymo tvarkoje numatytus veiksmus.

7. Klasių vadovai kasmet išanalizuoja ir apibendrina turimus pranešimus apie patyčias, informuoja Vaiko gerovės komisijos narius, koordinuojančius vykdymo tvarką, apie prevencijos, intervencijos taikomų priemonių rezultatus klasėje, teikia kitą svarbią informaciją, susijusią su patyčiomis.

**III.PATYČIŲ INTERVENCIJA GIMNAZIJOJE**

8. Visais įtariamų ir realių patyčių atvejais kiekvienas gimnazijos administracijos atstovas, mokytojas ar socialinis pedagogas, kitas darbuotojas reaguodamas:

8.1. įsikiša įtarus ir/ar pastebėjus patyčias – nutraukia bet kokius tokį įtarimą keliančius veiksmus, esant elektroninėms patyčioms, (jei turi galimybę) išsaugo įrodymus;

8.2. primena vaikui, kuris tyčiojasi, gimnazijos nuostatas ir mokinio elgesio taisykles;

8.3. jei vaikui reikia pagalbos, kreipiasi į pagalbą galinčius suteikti asmenis (tėvus (globėjus, rūpintojus) ar gimnazijos darbuotojus) ar institucijas (pvz., policija, greitoji pagalba, Varėnos PPPT);

8.4. informuoja klasės vadovą apie įtariamas ir/ar įvykusias patyčias, elektroninių patyčių atveju, (jei turi) pateikia išsaugotus įrodymus.

8.5. jei informuoja tiesiogiai Vaiko gerovės komisijos pirmininką ar socialinį pedagogą apie įtariamas ir/ar įvykusias patyčias (ar elektronines patyčias), kartu pateikia užpildytą pranešimo apie patyčias formą ( forma priede).

9. Klasės vadovas gavęs informaciją apie įtariamas ir/ar įvykusias patyčias:

9.1. išsiaiškina situaciją, nustato, ar tai patyčių atvejis;

9.2. organizuoja individualius pokalbius su patyčių dalyviais, informuoja tėvus (globėjus, rūpintojus), esant poreikiui kviečia juos dalyvauti pokalbiuose;

9.3. užpildo pranešimo apie patyčias formą (forma priede); ją perduoda socialiniam pedagogui;

9.4. toliau stebi situaciją, bendradarbiauja su Vaiko gerovės komisijos pirmininku ar socialiniu pedagogu ir informuoja apie pokyčius.

10. Užpildytą formą priėmęs asmuo (VGK pirmininkas ar socialinis pedagogas) ją registruoja Patyčių registracijos žurnale:

10.1. imasi spręsti patyčių situaciją;

10.2. esant sudėtingesnei situacijai, inicijuoja gimnazijos Vaiko gerovės komisijos sušaukimą.

11. VGK įvertinusi turimą informaciją:

11.1 numato veiksmų planą (gali būti individualūs pokalbiai su skriaudėju, skriaudžiamuoju, stebėtojais, jų tėvais, klase, kt. priemonės), supažindina su jo nevykdymo pasekmėmis skriaudėją ir jo tėvus (globėjus, rūpintojus); esant poreikiui koreguoja veiksmų planą;

11.2. informuoja gimnazijos direktorių apie esamą situaciją;

11.3 vykdo plane numatytas veiklas, stebi, analizuoja, organizuoja pakartotinius susirinkimus situacijos įvertinimui.

12. Mokiniui pasityčiojus iš administracijos atstovo, pedagogo ar kito darbuotojo, asmuo pastebėjęs ir/ar įtaręs patyčias turi informuoti gimnazijos direktorių, kuris imasi dokumentuose numatytų veiksmų.

13. Administracijos atstovui, pedagogui ar techniniam darbuotojui pasityčiojus iš mokinio, asmuo pastebėjęs ir/ar įtaręs patyčias turėtų informuoti gimnazijos direktorių, kuris imasi gimnazijos dokumentuose numatytų veiksmų.

14. Gimnazijos direktorius, sužinojęs apie darbuotojo patiriamas patyčias arba darbuotojo tyčiojimąsi, privalo nedelsiant imtis priemonių.

15. Kitiems patyčių dalyviams pagal individualius poreikius gimnazijoje teikiama pagalba.

**IV. BAIGIAMOSIOS NUOSTATOS**

16. Visi dokumentai, esantys vaiko asmens byloje, ir duomenys, susiję su vaiku ir jo asmeniniu gyvenimu yra konfidencialūs ir naudojami tik tiek, kiek tai būtina atsakingiems fiziniams ar juridiniams asmenims atlikti pavestas funkcijas, užtikrinti vaiko teises ir teisėtus interesus.

17. Kiekvienais mokslo metais atliekama anoniminė mokinių, jų tėvų ir pedagogų apklausa, siekiant išsiaiškinti patyčių situaciją gimnazijoje. Duomenys apibendrinami ir pagal gautus rezultatus sudaromas veiklų planas kitiems mokslo metams.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Priedas Nr.1

**VARĖNOS ,,ĄŽUOLO” GIMNAZIJOS**

**REAGAVIMO Į PATYČIAS IR PAGALBOS JOMS ĮVYKUS PLANAS**

**Pastebėjus ar įtarus patyčias**

**Bet kuris gimnazijos darbuotojas nedelsiant reaguoja ir stabdo patyčias**

**Apie įvykį praneša klasės auklėtojui**

**Apie**

**Klasės auklėtojas skubiai aiškinasi situaciją, kalbasi su mokiniais, jų tėvais (globėjais, rūpintojais), stebi situaciją**

**Patyčias pastebėjęs asmuo, užpildo pranešimo apie patyčias formą ir socialiniam pedagogui**

**Socialinis pedagogas ją registruoja patyčių registracijos žurnale ir**

**Esant sudėtingesnei situacijai, inicijuoja VGK sušaukimą, informuoja gimnazijos direktorių,**  **numato veiksmų planą ir imasi spręsti patyčių situaciją**

**Imasi spręsti patyčių situaciją, bendrauja su klasės auklėtoju, patyčių dalyviais, jų tėvais (globėjais, rūpintojais)**

Priedas Nr.2

**PRANEŠIMO APIE PATYČIAS FORMA**

**\_\_\_\_\_\_\_\_\_\_\_\_\_\_**

Pranešimo data

**Bendrieji duomenys:**

|  |  |
| --- | --- |
| Kam pranešta apie patyčias: |  |
| Kas pranešė apie patyčias: |  |
| Kada įvyko patyčios (data, val.): |  |
| Kur įvyko patyčios: |  |
| Kokia patyčių forma naudota ar įtariama, kad buvo naudota: | |
| * ***Fizinės***: vaiko užgauliojimas veiksmais (pargriovimas, įspyrimas, kumštelėjimas, spjaudymas, daiktų atiminėjimas ar gadinimas, plaukų pešiojimas ir pan.); * ***Socialinės***: įvairūs gąsdinantys, bauginantys gestai, ignoravimas, siekiant parodyti, kad vaikas yra nepageidaujamas ar atstumiamas; * ***Elektroninės***: patyčios vykstančios elektroninėje erdvėje: socialiniuose tinkluose, kitose vietose internete, naudojant mobiliuosius telefonus (nemalonių žinučių arba elektroninių laiškų rašinėjimas, skaudinantis bendravimas pokalbių kambariuose, vaiko asmeninio gyvenimo detalių viešinimas, tapatybės pasisavinimas ir pan.). * ***Kiti pastebėjimai*** (įrašyti)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |
| **Ar yra žinomas tokio elgesio pasikartojamumas** |  |

**Duomenys apie patyčių dalyvius:**

|  |  |
| --- | --- |
| Mokinio, *patyrusio/ų patyčias* vardas, pavardė, amžius, klasė: |  |
| Mokinio/-ų, *kuris/e tyčiojosi* vardas, pavardė, amžius, klasė: |  |
| Mokinio/-ų, *stebėjusio/ų patyčias* vardas, pavardė, amžius, klasė: |  |

**Išsamesnė informacija apie įvykį:**

|  |
| --- |
|  |

**Gimnazijos darbuotojo elgesys šioje patyčių situacijoje:**

|  |
| --- |
|  |

**Veiksmų po įvykio, planas su:**

|  |  |
| --- | --- |
| **Mokiniu, patyrusiu patyčias** |  |
| **Mokiniu, kuris tyčiojosi** |  |
| **Stebėtojais** |  |
| **Patyčių dalyvių tėvais** |  |
| **Kitais darbuotojais** |  |
| **Kita** |  |